《谢陈粹之佥宪惠语类欧文唐诗品汇》
明代·林光

稠叠颁分几案盈，穷儿暴富可胜情。滥觞此日嗟文字，老眼馀谁敢秤评。

博约的知遵鲁叟，疏慵深恐负先生。石亭一瓣当西席，便合低头拜使星。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。